کامرس اور صنعت کی وزارتہ
پیٹنٹ اور جملہ حقوق کے رجسٹریشن کے آسان بنائے گئے ضابطوں سے بھارت کو ایک اختراعی مرکز بننے میں مدد مل رہی ہے: جناب پیوش گوئل
اسٹارٹ اپس ، ایم ایس ایم ای ، خواتین کی چھوٹی صنعتوں کے لئے فیس میں 80فیصد تک کمی کی گئی
بھارت میں پچھلے 5سال کے دوران پیٹنٹ اور ٹریڈ مارک کی رجسٹریشن میں 5 گنا اضافہ ہوا
اختراع سے متعلق عالمی انڈیکس میں بھارت کا درجہ بلند ہوا پہلے اس کا مقام 81 تھا لیکن اب 48 واں ہے
نئی دہلی02 اگست2021: کامرس وصنعت ،صارفین کے امور اور کپڑے کی صنعت کے مرکزی وزیر جناب پیوش گوئل نے یہ کہتے ہوئے کہ کاروبار میں آسانی لایا جانا ، بھارت کو اختراع کا ایک مرکز بنانے میں دوررس کام انجام دے گا، پیٹنٹ ،ڈیزائن ، جملہ حقوق اور ٹریڈ مارک کا جائزہ لینے اور انہیں جاری کرنے میں شروع کی گئی اصلاحات پر اطمینان کا اظہار کیا ہے۔
وزیر موصوف نے ممبئی میں کل پیٹنٹ ، ڈیزائن اور ٹریڈ مارک کے کنٹرولر جنرل کے دفتر کے کام کاج کا جائزہ لیا اور دانشورانہ حقوق املاک سے متعلق بڑے بنیادی ڈھانچے کی تعمیر کے طریقوں پر اظہا ر خیال کیا۔
جناب گوئل نے ملک میں پیٹنٹ ، ڈیزائن ،ٹریڈ مارک، جی آئی  طریقوں کو فروغ دینے کے حکومت کے عز م کودوہرایاتاکہ اختراع ، تحقیق وترقی کی حوصلہ افزائی کی جاسکے اور بھارت کے وراثتی نظام سے نئی اختراعات اور ان کو عالمی پلیٹ فارم پرلایا جاسکے۔
انہوں نے زور دے کر کہا کہ وزیر اعظم نریندر مودی اس میدان میں 2014سے خود ترقیات پر قریبی نظر رکھ رہے ہیں ۔
جناب گوئل نے درخواستوں کے سی جی پی ڈی ٹی کے تیزی سے ازالے کے بارے میں اظہار خیال کرتے ہوئے بتایا’’ آئی پی آر محکمہ نے التو ا میں زبردست کمی آئی ہے ۔ یہ فیصلہ بھی کیا گیا ہے کہ کوئی بھی زیر التوا درخواست پر کارروائی محض چند دنوں میں مکمل ہونی چاہئے نہ کہ مہینوں میں ۔ ‘‘
اسٹارٹ اپس ، ایم ایس ایم ای ، خواتین کی چھوٹی صنعتوں کی فیس میں 80 فیصد کمی کی گئی
جناب گوئل نے ملک میں اسٹارٹ اپس اور خواتین کی چھوٹی صنعتوں میں مدددینے کے لئے محکمے کی طرف سے فیس میں کمی کئے جانے کے بارے میں بھی بتایا۔اسٹارٹ اپس ، ایم ایس ایم ای ، خواتین کی چھوٹی صنعتوں کی رجسٹریشن داخل کرنے کی فیس میں 80 فیصد تک کمی کی گئی ہے۔
وزیرموصوف نے یہ بھی بتایا کہ ڈجیٹل ذرائع کے استعمال پر زور دیا گیاہے۔ ہر درخواست پر شروع سے آخر تک اب آن لائن کارروائی کی جاتی ہے، سنوائی فون پر ہی کرلی جاتی ہے اورلوگوں کو اب پیٹنٹ دفتروںمیں نہیں جانا پڑتا ۔
جناب گوئل نے پورے عمل کو مزید صارف دوست بنانے کے لئے کچھ مشورے بھی دئے ۔ انہوں نے جی آئی ٹیگ اور اس کی اہمیت سے متعلق بیداری میں اضافے کی مزیدکوششوں کے لئے کہا ۔ انہوں نے دانشورانہ املاک سے متعلق قانون کا مطالعہ کرنے والے طلبا کے لئے اسکالر شپ شروع کرنے اور جزوقتی بنیاد پر معروف اداروں کے اساتذہ کو اس کام میں شامل کرنے کے لئے بھی کہا تاکہ پیٹنٹ امتحان کے عمل میں مدد حاصل کی جاسکے ۔
آسان بنایا گیا عمل ، بڑھتی ہوئی اختراع
سی جی پی ڈی ٹی کے افسران نے بتایا کہ آئی پی عمل کو، پہلے کی بہ نسبت کس طر ح آسان اور بلارکاوٹ بنایا گیا ہے ۔ انہوں نے درخواست داخل کرنے کو آسان بنانا اور خدمات حاصل کرنے کو فروغ دینے کی غرض سے نمٹارے کے لئے نئی مدت سمیت پورے عمل کی تجدید نو کے بارے میں بھی بتایا ۔مثال کے طور پر ٹریڈ مارک ضابطوں کے 74 فارموں کو 8 جامع فارموں سے بدلنے کا کام کیا گیا ۔
انہوں نےیہ بھی بتایا کہ خاص طور پر اسٹارٹ اپس ، خواتین کی چھوٹی صنعتوں کی طرف سے داخل کی گئی درخواستوں کے لئےپیٹنٹ میدان کی چھان بین میں تیزی لانے پر خصوصی توجہ دی جارہی ہے۔ کئے گئے اقدامات کے اثرات کا جائزہ لیتے ہوئے یہ بات علم میں آئی ہے کہ ای-فائلنگ 30فیصد سے بڑھ کر 95 فیصدسے زیادہ ہوگئی ہے۔
بھارت میں پچھلے 5سے 6 سال میں پیٹنٹ اور جملہ حقوق جاری کرنے میں زبردست اضافہ ہوا ہے۔ 16-2015 میں دئے گئے پیٹنٹ کی تعداد 6326 تھی جبکہ 21-2020 میں یہ 28391 ہوگئی ۔ ٹریڈ مارک رجسٹریشن کی تعداد 16-2015 میں 65045 تھی جبکہ 12-2020 میں یہ 2لاکھ 55 ہزار 993 ہوگئی ۔اسی طرح جملہ حقوق 16-2015 میں 4505 تفویض کئے گئے تھے جبکہ پچھلے مالی سال میں 16402 تفویض کئے گئے ۔
ان واقعات سے اختراع سے متعلق عالمی انڈیکس میں بھارت کی درجہ بندی میں بہتری ظاہر ہوتی ہے۔ بھارت 16-2015 میں 81ویں مقام پرتھا جبکہ یہ 2020 میں اوپر اٹھ کر 48 ویں مقام پر آگیا ۔
پیٹنٹ ، ڈیزائن اور ٹریڈ مارک کے کنٹرولر جنرل کے دفتر کے بارے میں
پیٹنٹ ، ڈیزائن اور ٹریڈ مارک  کے کنٹرولر جنرل کا دفتر ممبئی میں واقع ہے۔ یہ کامرس وصنعت کی وزارت میں ، صنعت اور اندرون ملک تجارت  کے محکمے کے تحت کام کرتا ہے۔
کنٹرولر جنرل پیٹنٹ قانون 1970 ، ڈیزائن قانون 2000 اور ٹریڈ مارک قانون 1999 کے کام کاج کی نگرانی کرتا ہے اور ان موضوعات سے متعلق معاملات پر حکومت کو مشورہ بھی دیتا ہے۔
پیٹنٹ آفس کا صدر دفتر کولکتہ میں ، ٹریڈ مارک رجسٹری کا دفتر ممبئی میں اور جی آئی رجسٹری کا دفتر چنئی میں واقع ہے۔ پیٹنٹ سے متعلق معلومات کے نظام  اور دانشورانہ املاک کے بندوبست سے متعلق قومی ادارے کے دفاتر ناگپور میں واقع ہیں۔